Шчыра віншуем вас з прафесійным святам! Ва ўсе часы кнігі былі крыніцай атрымання самых разнастайных ведаў, назапашаных чалавецтвам. Яны і сёння застаюцца неацэннай скарбніцай інфармацыі. Работнікі бібліятэк уносяць вялікі ўклад у захаванне багатай гістарычнай і культурнай спадчыны для наступных пакаленняў і выхаванне ў маладой змены любві і гонару за свой край, сваю малую радзіму. Немагчыма ў поўнай меры ацаніць значнасць гэтай, часам непрыкметнай для многіх, працы.